**Отчет за извършените дейности през 2021 г. по Националната програма за превенция и контрол на ХИВ и СПИ 2021-2025 г.**

Във връзка с превенция и контрол на ХИВ и сексуално предавани инфекции са проведени 13 лекции, 19 обучения и 2 масови прояви с обхванати общо 921 лица (889 ученика, 23 педагози и 9 медицински специалиста) по темите: “Превенция на ХИВ/СПИН” и „Превенция на сексуално преносими инфекции”. По време на образователните дейности и масови прояви са предоставени 340 бр. презервативи и 775 бр. здравно-образователни материали.

Оказана е 22 бр. методична дейност по превенция на ХИВ/СПИН и СПИ на 45 лица (педагогически съветници, педагози, медицински специалисти).

По повод 14-ти февруари – Денят на влюбените, от РЗИ – Добрич е проведена регионална кампания в партньорство с общините и училищата от региона и медиите.

Проведени са следните дейности:

* През целия месец февруари, организиране и провеждане на лекции, обучения и викторини на теми: “Превенция на ХИВ/СПИН и СПИ”, “Превенция на рисково сексуално поведение” и „Контрацепция-нежелана бременност” в учебни заведения на област Добрич, съвместно с Местната комисия за борба с противообществени прояви на малолетни и непълнолетни на гр. Тервел и гр. Каварна;
* На територията на областта е проведена кампания „Кондом с бонбон“ и конкурси за най-оригинално любовно послание с награди, осигурени от РЗИ-Добрич за най-добре представилите се;
* Медицински специалисти са провели лекции и беседи в училища на областта, като 14 февруари е отбелязан с разнообразни форми и прояви по избор на учениците – изработка на рисунки, колажи, пана, „Валентинки” с оригинални послания, подреждане на табла с материали за СПИН;

Във връзка с отбелязване на 01.12.2021 г. – Световен ден за борба срещу СПИН, е проведена кампания и обучения с викторина в учебните заведения на общините Тервел, Ген. Тошево, Каварна и ОМЦ „Захари Стоянов“ гр. Добрич. Осигурени са награди от РЗИ-Добрич за най-добре представилите се.

През 2021 г. са издадени 3 бр. информационни бюлетини, разпространени в местни медийни и електронни издания за отбелязване на:

* 14.02.2021 г. - „Свети Валентин – Ден на влюбените“;
* 16.05.2021 г. – Международен ден за съпричастност със засегнатите от ХИВ/СПИН;
* 01.12.2021 г. – Световен ден за борба срещу СПИН.

В срок са изготвени тримесечни отчети за извършените дейности до Министерство на здравеопазването.